Johan vil løse bitcoins aller største problem

Bitcoin har mange utfordringer – Johan sluttet i Google for å løse det mange mener er den største.

LYNBETALINGER: E24 møtte utvikler i Lightning Labs Johan Torås Halseth i Oslo. Han håper å løse én av bitcoins største floker, nemlig trege og dyre betalinger. Vis mer byoutline Foto: Eivind Griffith Brænde, E24

Publisert: Publisert: 10. desember 2017 12:58

Halseth jobber med det som kalles lightning network, eller «lynnettverk», som skal gjøre bitcoin-transaksjoner raskere og mye billigere enn hva de er i dag.

For det å gjøre en transaksjon på bitcoin-nettverket blir stadig vanskeligere, ettersom millioner av mennesker strømmer til hver dag, og bitcoin kun kan foreta 4–7 transaksjoner per sekund.

Til sammenligning utfører Visa mellom 2.000 og 4.000 transaksjoner i sekundet.

Selskapet bak lightning network kalles Lightning Labs og har et fåtall ansatte i Silicon Valley, og Johan Torås Halseth (26) da, som jobber fra Levanger.

– Med lightning network er målet å få til millioner, ja optimalt milliarder av transaksjoner per sekund, sier han til E24.

Teknologien Halseth jobber med er svært anerkjent, og får stadig skryt fra prominente skikkelser i bitcoin-miljøet, blant annet Litecoins grunnlegger Charlie Lee.

Det største problemet

Får lønn i bitcoin



Til tross for at Halseth jobber i kryptoverden, er han ikke veldig optimistisk til bitcoins eventyrlige prisutvikling.

– Jeg hadde ikke trodd at bitcoin skulle ta så av som det har gjort. Jeg har spådd at den kommer til å krasje siden én bitcoin kostet 4.000 dollar, ler Halseth som ikke tør å spå hvor prisen ender.

En av fordelene Halseth nyter som krypto-utvikler er at han kan velge å få lønnen sin utbetalt i bitcoin, noe som ikke er helt uproblematisk i disse dager.

– I begynnelsen var det greit å få lønn i bitcoin, men jo høyere prisen blir jo mer heller jeg mot å ta lønnen i norske kroner, sier han.

Lørdag ettermiddag koster en bitcoin 15.355 dollar, det vil si 127.459 kroner.



Bitcoin Bitcoin er en digital person-til-person «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Alle transaksjoner er offentlige, og lagres i en database alle i nettverket kan sjekke. Kryptografi besørger sikkerheten, og en lett tilgjengelig følgehistorie gjør at pengene bare kan brukes av eier, og ikke flere ganger. En transaksjon er ikke gyldig før den er kringkastet til andre i nettverket, og anerkjent i en kollektiv liste over kjente transaksjoner, kalt blokkjeden. Ideen er at transaksjoner kan skje tilnærmet anonymt, og uten at myndighetene kan gripe inn. Bitcoin utstedes ved at kraftige datamaskiner løser vanskelige algoritmer, disse aktørene kalles «minere», eller digital gruvedrift. Det er kun 21.000.000 bitcoins i verden, og 16,730,062 av dem er nå i omløp. Vis mer vg-expand-down

Her kan du lese mer om Bitcoin Digital valuta Digitalisering Gründere Teknologi